Les necessitats formatives de les persones adultes amb problemes de cohesió social, amb risc d'exclusió social, discapacitades, o nouvingudes, fan necessària la millora de la formació de persones adultes per garantir la integració dins de la nostra realitat social i cultural de Catalunya.
La convocatòria pública de concessió de subvencions a entitats privades sense ànim de lucre per a la realització de programes de formació de persones adultes s'inscriu en el marc de la Llei 3/1991, de 18 de març, de formació d'adults, i respon a l'objectiu de la Direcció General de Formació Professional i Educació Permanent de fomentar la realització d'actuacions amb criteris de pertinença, eficiència, eficàcia, sostenibilitat, impacte i transferència de bones pràctiques.
De conformitat amb el que estableixen el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i de la Llei 38/2003, de 17 de novembre, general de subvencions, i a proposta de la Direcció General de Formació Professional i Educació Permanent,
Convocar concurs públic per a la concessió de subvencions a entitats privades sense ànim de lucre per a la realització de programes i actuacions de formació de persones adultes, durant l'any 2005.
Aprovar les bases que regeixen aquesta convocatòria, les quals s'estableixen a l'annex d'aquesta Ordre.
Destinar a la concessió d'aquestes subvencions un import total màxim de 300.000,00 euros, amb càrrec a la posició pressupostària D/480131400/3214 del centre gestor EN05 dels pressupostos de la Generalitat de Catalunya de l'any 2005.
El termini per presentar la sol·licitud i la documentació corresponent és de 15 dies hàbils a comptar des de l'endemà de la publicació d'aquesta Ordre al Diari Oficial de la Generalitat de Catalunya.
5.1 Es delega en el director general de Formació Professional i Educació Permanent la competència per resoldre aquesta convocatòria.
5.2 El termini màxim per resoldre és de sis mesos, a partir de l'endemà de la data de finalització del termini de presentació de sol·licituds.
5.3 La resolució del director general de Formació Professional i Educació Permanent es publicarà al tauler d'anuncis del Departament d'Educació, dels seus serveis territorials i al DOGC.
Contra la resolució del director general de Formació Professional i Educació Permanent, que exhaureix la via administrativa, els interessats podran interposar recurs contenciós administratiu davant la Sala Contenciosa Administrativa del Tribunal superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, es podrà interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
En qualsevol cas, s'entendran desestimades les sol·licituds no resoltes dins el termini màxim establert.
Les subvencions convocades no tenen caràcter recurrent.
Així mateix, poden interposar potestativament recurs de reposició, previ al recurs contenciós administratiu davant la consellera d'Educació, en el termini de d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
L'objecte d'aquesta convocatòria és la concessió de subvencions per a la realització de programes de formació de persones adultes desenvolupats per entitats privades sense ànim de lucre, durant l'any 2005, que despleguin els àmbits de la formació instrumental i la formació bàsica que estableix l'apartat a) de l'article 1 de la Llei 3/1991, de 18 de març, de formació d'adults..2 Beneficiaris
Poden ser beneficiaris d'aquestes subvencions les entitats privades sense ànim de lucre que compleixin els requisits següents:
a) Estar legalment constituïdes i inscrites en el registre corresponent.
b) Desenvolupar programes i actuacions de formació de persones adultes considerades subvencionables en el marc d'aquesta convocatòria.
Quedaran exclosos tots els programes i actuacions que es troben fora dels àmbits que estableix la base primera d'aquesta convocatòria..3 Sol·licituds
3.1 Les sol·licituds per concórrer a aquesta convocatòria s'han de formular en impresos normalitzats.
Aquests impresos estan a disposició de les persones interessades a la seu central del Departament d'Educació, als seus serveis territorials i a la pàgina web http://www.gencat.net/educacio i s'han d'adreçar a la Direcció General de Formació Professional i Educació Permanent.
3.2 A la sol·licitud, degudament formalitzada, s'han d'adjuntar els documents que s'indiquen en els impresos per acreditar les condicions exigides, així com una declaració conforme l'entitat no es troba en cap de les causes que impedeixen obtenir la condició de beneficiari, d'acord amb el que disposa l'article 13.2 de la Llei 38/2003, de 17 de novembre, general de subvencions.
3.3 La sol·licitud s'ha de presentar a la seu del Departament d'Educació (Via Augusta, 202-226, 08021 Barcelona), en el termini de 15 dies hàbils comptats des de l'endemà de la publicació d'aquesta Ordre al DOGC.
Així mateix, els interessats podran presentar les seves sol·licituds per qualsevol dels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, es farà en sobre obert, per tal que la sol·licitud sigui datada i segellada pel funcionari de correus abans de ser certificada..4 Valoració i criteris
4.1 Els programes presentats seran avaluats per una comissió de selecció nomenada pel director general de Formació Professional i Educació Permanent, que estarà formada per:
El subdirector general de Formació de Persones Adultes, o persona en qui delegui, que actuarà com a president.
La cap del Servei de Gestió de la Formació de Persones Adultes.
L'inspector en cap de Formació de Persones Adultes.
La cap del Servei d'Ordenació Curricular.
La cap de la Secció Acadèmica de la Formació de Persones Adultes, que actuarà com a secretària.
4.2 Per a la concessió de les subvencions es tindran en compte els criteris següents:
a) Realització de programes en l'àmbit de la formació bàsica, destinats a:
Persones acollides a la renda mínima d'inserció.
Persones estrangeres no comunitàries.
Col·lectius amb necessitats d'atenció especial.
b) Realització de programes d'ensenyaments inicials, especialment de llengua oral i coneixement del medi, adreçats a persones nouvingudes.
c) Qualitat i coherència del programa:
Diagnòstic de les necessitats de formació.
Objectiu específic del programa.
Col·lectius als quals s'adreça.
Continguts i durada de les accions formatives.
f) Titulació i experiència dels docents.
g) Capacitat de realització dels projectes presentats.
h) Cost detallat del programa, fons de finançament previstos i subvenció sol·licitada.
i) Concurrència d'altres fons de finançament públic o privat.
4.3 Un cop valorades les sol·licituds, la comissió de selecció elevarà la proposta de resolució de la convocatòria al director general de Formació Professional i Educació Permanent, que dictarà resolució en els termes que estableix l'article 5 d'aquesta Ordre..5 Determinació de la quantia de la subvenció
Per determinar la quantitat a concedir a l'empara d'aquesta convocatòria es tindran en compte altres subvencions o ajudes que pugui tenir l'entitat per la mateixa activitat, de manera que amb la quantitat atorgada no se superi el 100% del cost real..6 Justificació
6.1 La resolució de concessió determinarà l'activitat concreta que se subvenciona, i si amb l'aportació se subvenciona una quantitat independent del total de l'activitat o si se subvenciona un percentatge del cost de l'activitat.
En aquest darrer cas s'haurà de justificar la totalitat de l'activitat.
6.2.1 La justificació haurà de contenir una relació numerada i detallada de les despeses, d'acord amb el pressupost presentat.
Per a cadascun dels conceptes consignats al pressupost, cal detallar la totalitat de les despeses efectuades indicant: data de realització de la despesa, concepte, nom i NIF del perceptor, import de la despesa i data del seu pagament.
6.2.2 El compliment de la finalitat per a la qual s'ha concedit la subvenció i l'aplicació dels fons percebuts es justificarà mitjançant un document del gerent, el director o el secretari de l'entitat, al qual s'hauran d'adjuntar les factures i els rebuts originals, així com, en cas de despeses de personal, les nòmines i els documents acreditatius dels ingressos efectuats a la Seguretat Social i de les retencions ingressades a Hisenda.
6.3.1 Els documents que es presentin com a justificants de la subvenció concedida han de correspondre a les despeses derivades del programa durant l'any 2005, i s'hauran de presentar al Departament d'Educació abans del 30 de setembre de 2005.
6.3.2 Caldrà presentar també una memòria de les activitats desenvolupades objecte de subvenció.
6.4 Un cop justificada correctament l'aplicació de la subvenció es tramitarà el seu pagament..7 Obligacions dels beneficiaris i control
7.1 Les entitats privades sense ànim de lucre amb un nombre de 50 treballadors o més han de presentar una declaració conforme compleixen l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació a un nombre de treballadors minusvàlids no inferior al 2% de la plantilla, o de l'aplicació de les mesures alternatives de caràcter excepcional que regulen el Reial decret 27/2000, de 14 de gener, i el Decret 246/2000, de 24 de juliol.
La resta d'entitats han de presentar una declaració conforme tenen un nombre inferior a 50 treballadors.
7.2 L'entitat beneficiària ha de fer constar en qualsevol tipus de rètol, document o publicitat relacionats amb l'actuació subvencionada l'expressió "Amb el suport del Departament d'Educació".
7.3 L'entitat beneficiària ha de facilitar tota la informació que li requereixin la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
7.4 El Departament d'Educació, a través de la comissió de selecció, podrà inspeccionar els locals, els mitjans materials, i el desenvolupament dels programes i les actuacions de les entitats beneficiàries per tal de comprovar el compliment de l'objecte de la subvenció..8 Revisió
L'òrgan concedent de la subvenció pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts..9 La inexactitud de les dades aportades o l'incompliment per part del beneficiari d'alguna de les obligacions que es deriven de la concessió de la subvenció, podrà donar lloc a la revocació de l'import atorgat o, si s'escau, al reintegrament de les quantitats no justificades i podrà ser motiu d'exclusió en properes convocatòries, d'acord amb la secció cinquena del capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.